
SE APROBA,

PRIMĂRIA MUNICIPIULUI TIMISOARA



 P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr. U92008-005843/18.09.2008
REFERAT

privind aprobarea Planului Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U92008-005843/04.09.2008 privind aprobarea Planului Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara;

Având în vedere prevederile Certificatului de Urbanism nr. 6894/29.10.2007;
Având în vedere Raportul de Avizare Favorabil, cu condiţii, nr. 07/PV-18.08.2008 al Comisiei Tehnice de Amenajare a Teritoriului şi de Urbanism.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara. 
Menţionăm că documentaţia a primit avizul favorabil al Comisiei Tehnice de Amenajare a Teritoriului şi de Urbanism cu următoarele condiţii care au fost respectate prin prezenta documentaţie: etajul retras să aibă maxim 60% din suprafaţa nivelului curent, regimul de înălţime maxim admis este de P+2E+Er şi nu se admite etaj retras de tip duplex.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

            Planul Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara este elaborat de proiectantul S.C. 3H STUDIO SRL, proiect nr. 43/2008, la cererea beneficiarului PETRIŞOR PETRE şi soţia PETRIŞOR VIOLETA.
Terenul studiat în cadrul documentaţiei este situat în Timişoara, str. Lothar Rădăceanu nr. 38, în partea de sud a oraşului, în cartierul Fratelia. Funcţiunea actuală este de teren arabil cu casă în str. Lothar Rădăceanu nr. 38.
            Suprafaţa totală studiată în cadrul  Planul Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara este de 720 mp şi este proprietatea privată a soţilor PETRIŞOR PETRE şi  PETRIŞOR VIOLETA, înscris în C.F. nr. 2001 / Chişoda, cu nr. cadastral 1599/635-637/a/1-2.
Se doreşte construirea unui imobil cu funcţiunea de locuire. Funcţiunea dominantă în zonă este de locuire dezvoltată în special în structura de locuinţe unifamiliale cu regimul de înălţime parter şi local P+M, P+1E, P+1E+M sau P+2E. Pentru a păstra aliniamentele la stradă, se propune amplasarea imobilului şi configurarea clădirii cu volumul principal aliniat la stradă şi la casa vecină de la est. Pentru a păstra  cadrul regulamentului general de urbanism precum şi a păstra o încărcare volumetrică raţională se propune dezvoltarea sa pe un regim de înălţime P+2E+Er.

Accesul este asigurat din strada Lothar Rădăceanu, conform avizului Comisiei de Circulaţie TH2008-002322/24.04.2008.

Indicii de construibilitate propuşi prin documentaţie:


POT maxim = 62 % ;

CUT maxim = 2


Spaţii verzi minim 20% conform legislaţiei în vigoare

Regim de înălţime maxim P+2E+Er 
Obţinerea Autorizaţiei de Construire este condiţionată de posibilitatea realizării locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “Construire locuinţe colective P+2E+Er”, str. Lothar Rădăceanu nr. 38, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

Lăsăm la aprecierea Consiliului Local Timişoara oportunitatea realizării obiectivului prezentat in acest referat.

